97/2020. polgármesteri határozat 1. melléklete



**Az**

**Egyesített Közművelődési Intézmény és Könyvtár**

**2020. évi munkaterve**

A tiszavasvári Egyesített Közművelődési Intézmény és Könyvtár a tiszavasvári járás meghatározó kulturális, közművelődési, közgyűjteményi intézménye. 2019. évben is szerteágazó szakmai tevékenységet végzett mindhárom intézményegységében, 2020. évre vonatkozó célunk is ez.

A **Találkozások Háza** intézményegység vezető szerepet tölt be a város közművelődésében a szórakoztató rendezvények, könnyű-és komolyzenei koncertek, városi ünnepségek, kiállítások, hangversenyek, felnőtt- és gyermek színházi produkciók, nemzeti ünnepek szervezésében.

Befogadója tanfolyamoknak, civil szervezeteknek, művészeti csoportoknak, vallási -, politikai, társadalmi eseményeknek. Helyet biztosít több civil szervezet tevékenységének, illetve a helyi városi televíziónak, csoportoknak.

A **Városi Könyvtár** Szabolcs-Szatmár-Bereg megye, a tiszavasvári járás meghatározó intézménye, jelentős szerepet vállal a környező települések szak- és szépirodalmi információs ellátásában. 2007. augusztusától új, tágas, 617m2 alapterületű épületben, 6 részlegben várja olvasóit.

Az I. Fiókkönyvtár a város „bűdi” részen a Vasvári Pál utcán található, de sajnos 3 éve a működése szünetel, ennek elsősorban a létszámhiány az oka.

A **Vasvári Pál Múzeum** 2013-ban TIOP pályázat keretében megújult, amelynek eredményeként a Kálvin úti több mint 200 éves műemlék épületben számos minőségi szolgáltatás, új múzeumpedagógiai oktatóterek, látványraktár valósult meg, ezzel is elősegítve a látogatók élménygazdag kiszolgálását.

A Vasvári Pál Múzeum 2014 -től új épülettel, közel 500 négyzetméter állandó és időszaki kiállítótérrel bővült. A kiállítások az Ady Endre u. 8. alatti korábbi általános iskola 100 éves épületben kapnak helyet. Az épületet 2005-ben teljesen felújították.

**Személyi feltételek:**

Az intézmény engedélyezett álláshelyeinek száma 2020-ben 19,75 fő, ebből 1 fő 6 órás, 1 fő 2019. november 18-től – 2020. augusztus 17. között GINOP programban foglalkoztatott munkatárs.

2019. július 1. napjától folyamatos létszámhiánnyal küzd intézményünk. A Vasvári Pál Múzeumban nincs betöltve a történész, néprajzos és a múzeumi közművelődési szakember munkakör, nincs a múzeumnak szakmai vezetője sem.

A hangtechnikus munkatárs tartós táppénze, majd halála miatt a feladatellátás megbízási szerződés alapján történik.

A technikai dolgozók 2019. március 1. óta intézményünkhöz kerültek át a Városi Kincstártól, a Találkozások Házában 2 fő, a Városi Könyvtárban 1 fő segíti munkánkat, akik nemcsak takarítói feladatokat látnak el, hanem aktívan bekapcsolódnak a rendezvények megvalósításába.

A Városi Könyvtárban 6 fő szakdolgozó, s 1 fő technikai dolgozó szolgálja ki az olvasói igényeket.

2020. január 1. napjától az intézményvezető látja el a könyvtárvezetői feladatokat.

Napjainkban a közművelődési, közgyűjteményi intézmények működését egyre több tényező befolyásolja. A szakmai változásokon kívül az intézménynek alkalmazkodnia kell a társadalom, a gazdaság, a technikai környezet változásaihoz is. Ebben a folyamatosan változó helyzetben az intézményegységeknek olyan válaszokat kell adni a környezet kihívásaira, amely elősegíti az intézmény céljainak megvalósítását. Fontos, hogy a külső változások figyelembevételével és a saját lehetőségeivel számolva, igazodva az országos fejlesztési elvekhez, a célkitűzéseket figyelembe véve és szem előtt tartva, az intézmény megfeleljen a vele szembe támasztott igényeknek, s ugyanakkor próbálja megvalósítani küldetését.

Célkitűzésünk mindhárom intézményegység esetében:

1. Értékteremtés – értékmegőrzés – kultúraközvetítés
2. Közösségépítés
3. Esélyteremtés
4. Együttműködés

**Találkozások Háza**

A tiszavasvári Találkozások Háza vezető szerepet játszik a város kulturális életében. Célunk, hogy az intézményegység szakmai munkája a vonatkozó törvényi előírásoknak, a megváltozott használói igényeknek, a lakosság elvárásainak megfeleljen. Az intézmény Szervezeti és Működési Szabályzata értelmében alapvető feladat:

* + „A különböző közművelődési lehetőségek magas színvonalú biztosítása a település lakói számára.
  + Értékközvetítés, kultúrafejlesztés, hivatásos és amatőr művészek közreműködésével rendezett műsorok, bemutatók szervezése. Színházi előadások, gyermekrendezvények, könnyű és komolyzenei koncertek, filmszínházi előadások, szórakoztató rendezvények megvalósítása.
  + Időszaki kiállítások rendezése.
  + Nemzeti és társadalmi ünnepek szervezése, lebonyolítása. A fenntartó megbízásából és támogatásával a városi szintű nagyrendezvények, az állami és nemzeti ünnepek, megemlékezések szervezése, rendezése.
  + Közösségszervezés, a helyi öntevékeny és önszerveződő, alkotó közösségek, amatőr művészeti csoportok, kulturális egyesületek, körök működésének támogatása, az egyedi és társadalmi kezdeményezések felkarolása és segítése.
  + A település lakóinak érdekeire, érdeklődésre építve az ismeretszerző, amatőr alkotó és művelődő közösségek tevékenységének támogatása, fontos feladatnak tekintve a hagyományok ápolását, fenntartását, és továbbélésének biztosítását, különös tekintettel az alábbi területekre: képzőművészet, táncművészet, színházművészet.
  + Az amatőr és alkotó egyesületek produkcióinak bemutatása a településen, illetve alkalmanként a településen kívül.
  + Partneri segítség az oktatási-nevelési intézmények, egyéb önkormányzati társintézmények, gazdasági társaságok, cégek, vállalatok közművelődési tevékenységében.
  + A település közművelődési feladatainak ellátása.
  + Az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, valamint tanfolyamok szervezésének és lebonyolításának segítése.

Ismeretterjesztő tevékenység.”

Közművelődési szakmai feladatát a kulturális alapszolgáltatások biztosítása mellett igyekszik ellátni az intézmény 2020-ban, melynek megvalósításához szolgáltatásfejlesztési tervet készít. melyek a következőek:

* Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása
* A közösségi és társadalmi részvétel fejlesztése
* Az egész életre kiterjedő tanulás feltételeinek biztosítása
* A hagyományos közösségi kulturális értékek átörökítése feltételeinek biztosítása
* Az amatőr alkotó- és előadó-művészeti tevékenység feltételeinek biztosítása
* A tehetséggondozás és -fejlesztés feltételeinek biztosítása
* Kulturális alapú gazdaságfejlesztés

|  |
| --- |
| **ERŐSSÉGEINK** |
| Épülete központi, jól megközelíthető helyen van, impozáns |
| az épületrész akadálymentesített, |
| nyitvatartás igazodik a használói igényekhez, |
| a színházterem 307 fő befogadására alkalmas |
| a kamaraterem helyet ad tánccsoportok próbáinak, aerobic és küzdősport foglalkozásoknak |
| többfunkciós termei vannak |
| szabadtéri rendezvények megvalósításhoz sörpadokkal, sátrakkal rendelkezik |

|  |
| --- |
| **GYENGESÉGEK** |
| folyamatosan amortizálódnak a berendezési tárgyak, |
| a hangtechnikai eszközök a gondos karbantartás ellenére is elavulnak |
| a nagyterem klímája meghibásodott, |
| a kiállítóterem mennyezete leszakadt, |
| a tetőszigetelés hiánya több helyen beázást eredményezett, |
| az emeleti klubtermek berendezése leamortizálódott |
| folyamatos létszámhiánnyal küzd az intézményegység |
| a hangtechnikus munkatárs több mint fél éve táppénzen van, helyettesítése nehezen megoldható |

|  |
| --- |
| **LEHETŐSÉGEK** |
| Partnerkapcsolatok erősítése, |
| további aktív együttműködés a közoktatási intézményekkel, civil szervezetekkel, |
| az intézményegység szerepének, pozitív megítélésének megerősítése a településen, |
| új használói csoportok, rétegek, látogatók bevonása, |
| bekapcsolódás felnőttképzésbe, átképzésbe, a formális és informális képzési szerepének további erősítése, |
| a kulturális területen végzett munka pozitív megítélésének erősítése. |

|  |
| --- |
| **VESZÉLYEK** |
| kedvezőtlen demográfiai változások, |
| fiatalok elvándorlása, a lakosság létszámának csökkenése, összetételének megváltozása, |
| a látogatók kor szerinti összetételének kedvezőtlen változása, |
| a fiatalok számára nem vonzó a pálya |
| az anyagi elismerés hiánya főleg a fiatal munkavállalók esetében növelheti a pályaelhagyók számát. Hiába a lelkesedés, a szakmai elhivatottság, ha a dolgozók a bérminimumon vannak foglalkoztatva, |
| a technikai dolgozók minimálbért kapnak, fennáll a munkahelyváltás veszélye |
| önerőből, csak önkormányzati támogatással a nagyobb fejlesztési, eszközvásárlási, karbantartási munkákat, felújításokat, javításokat nem tudja az intézmény megoldani. |

**A TALÁLKOZÁSOK HÁZA SZOLGÁLTATÁSI TERVE**

A szolgáltatási terv készítését a közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet 3. § írja elő.

Az éves szolgáltatási tervnek tartalmaznia kell a biztosított közművelődési alapszolgáltatások keretében tervezett közösségi programok, tevékenységek és folyamatok (a továbbiakban együtt: közösségi tevékenység) megnevezését; a közösségi tevékenység céljának rövid leírását, az egyes közösségi tevékenységek közművelődési alapszolgáltatásokba való besorolását; a közösségi tevékenység rendszerességét vagy tervezett időpontját és a résztvevők tervezett számát; a helyi lakosság közösségi tevékenységek megtervezésében, megvalósításában és értékelésében való részvételének módjait.

Az éves szolgáltatási terv a helyi lakosság és annak önszerveződő közösségei érdeklődésén, igényein és szükségletein alapul.

Közművelődési intézmény esetében az éves szolgáltatási terv a közművelődési intézmény éves munkatervének részét képezi.

|  |  |
| --- | --- |
| Település neve: | Tiszavasvári |
| A közművelődési alapszolgáltatás ellátásának módja | önkormányzati költségvetési szerv, intézmény |
| Székhelye: | 4440 Tiszavasvári, Szabadság tér 1. |
| Az intézmény neve: | Egyesített Közművelődési Intézmény és Könyvtár |
| Ellátott alapszolgáltatások: | * Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása * A közösségi és társadalmi részvétel fejlesztése * Az egész életre kiterjedő tanulás feltételeinek biztosítása * A hagyományos közösségi kulturális értékek átörökítése feltételeinek biztosítása * Az amatőr alkotó- és előadó-művészeti tevékenység feltételeinek biztosítása * A tehetséggondozás és -fejlesztés feltételeinek biztosítása * Kulturális alapú gazdaságfejlesztés |
| A vezető neve | Kulcsár Lászlóné |
| Elérhetősége: | 06-42-520-000, 06-42-372-441 |
| email: vktiszavasvari@gmail.com |
| www.kulturatvasvari.hu |
| www.talalkozasokhaza.hu |
|  |

Alapfeladatok:

* Művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása
* A közösségi és társadalmi részvétel fejlesztése
* Az egész életre kiterjedő tanulás feltételeinek biztosítása
* A hagyományos közösségi kulturális értékek átörökítése feltételeinek biztosítása
* Az amatőr alkotó- és előadó-művészeti tevékenység feltételeinek biztosítása
* A tehetséggondozás és -fejlesztés feltételeinek biztosítása
* Kulturális alapú gazdaságfejlesztés

|  |  |  |  |  |  |  |
| --- | --- | --- | --- | --- | --- | --- |
| ***Közművelődési alapszolgáltatás*** | ***közösségi tevékenység*** | ***cél*** | ***alk.*** | ***résztvevők száma*** | ***a lakosság részvételé-nek módja*** |  |
| **Művelődő közösségek létrejöttének elősegítése, működésük támogatása, fejlődésük segítése, a közművelő-dési tevékenységek és a művelődő közösségek számára helyszín biztosítása** | Mazsorett csoportok  (2 csoport) | szabadidő hasznos eltöltése, egészségmegőrzés, mozgáskultúra fejlesztése | heti 1 alk. | 20 fő | több éve működő csoport, év elején lehet csatlakozni |  |
| Y2K Tánccsoport | szabadidő hasznos eltöltése, egészségmegőrzés, mozgáskultúra fejlesztése | heti 1 alk. | 20 fő | több éve működő csoport, év elején lehet csatlakozni |  |
| Főnix Tánccsoport | szabadidő hasznos eltöltése, egészségmegőrzés, mozgáskultúra fejlesztése | heti 2 alk. | 15 fő | több éve működő csoport, év elején lehet csatlakozni |  |
| Kör-karéj Néptánccsoport | szabadidő hasznos eltöltése, egészségmegőrzés, mozgáskultúra fejlesztése, hagyományőrzés | heti 2 alk. | 25 fő | több éve működő csoport, év elején lehet csatlakozni |  |
| Göbölyös Néptánccsoport | szabadidő hasznos eltöltése, egészségmegőrzés, mozgáskultúra fejlesztése, hagyományőrzés | heti 1 alk. | 18 fő | több éve működő csoport, év elején lehet csatlakozni |  |
| TELSE Színjátszó Csoportja | szabadidő hasznos eltöltése, egészségmegőrzés, mozgáskultúra fejlesztése, anyanyelvi kultúra, kommunikáció fejlesztése | heti 1 alk. | 20 fő | több éve működő csoport, év elején lehet csatlakozni |  |
| Népzenei együttes újjászervezése | szabadidő hasznos eltöltése, hagyomány-őrzés | heti 1 alk. | 10 fő | bárki csatlakozhat |  |
| Városi Vegyeskar újjászervezése | szabadidő hasznos eltöltése, zenei műveltség ápolása | heti 1 alk. | 20 fő | bárki csatlakozhat |  |
| **Az egész életre kiterjedő tanulás feltételeinek biztosítása** | Kártya Klub | szabadidő hasznos eltöltése, képességek fejlesztése | heti 1 alk. | 6 fő | bárki csatlakozhat |  |
| Tanfolyamok | különböző műveltségterületek fejlesztése, egész életen át tartó tanulás | alkalmanként | 15 fő |  |  |
| Ismeretterjesztő előadások | különböző műveltségterületek fejlesztése, egész életen át tartó tanulás | 4 alka-lom | 100 fő/ alk. | bárki részt vehet rajta |  |
| Pályázatok | különböző műveltségterületek fejlesztése, egész életen át tartó tanulás | 2 alk. | 10 fő | bárki részt vehet rajta |  |
| Versenyek | különböző műveltségterületek fejlesztése, egész életen át tartó tanulás | 2, alk | 10 fő | bárki részt vehet rajta |  |
| **A hagyományos közösségi kulturális értékek átörökítése feltételeinek biztosítása** | Nyugdíjas klub újjászervezése | szabadidő hasznos eltöltése, közösségépítés | heti 1 alk. | 20 fő | bárki részt vehet rajta |  |
| Újévi koncert | értékteremtés, értékközvetítés, szabadidő hasznos eltöltése, közösségépí-tés | 2020január 11. | 300 fő | bárki részt vehet rajta |  |
| Magyar Kultúra Napja | értékteremtés, értékközvetítés, szabadidő hasznos eltöltése, közösségépí-tés | jan. 21. | 100 fő | bárki részt vehet rajta |  |
| Városi Nőnap | értékteremtés, értékközvetítés, szabadidő hasznos eltöltése, közösségépí-tés | márc 6. | 300 fő | bárki részt vehet rajta |  |
| Március 15. Ünnepi megemlékezés | nemzeti identitástudat, lokálpatriotizmus erősítése | márc 12-13. | 600 fő | bárki részt vehet rajta |  |
| Gyermek színházi előadások | értékteremtés, értékközvetítés, szabadidő hasznos eltöltése, közösségépí-tés | márc4. | 550 fő | bárki részt vehet rajta |  |
| Felnőtt színházi előadások | értékteremtés, értékközvetítés, szabadidő hasznos eltöltése, közösségépí-tés | ápr. 16. | 300 fő | bárki részt vehet rajta |  |
| Filharmónia hangversenyek | értékteremtés, értékközvetítés, szabadidő hasznos eltöltése, zenei műveltség erősítése | márc | 250 fő | bárki részt vehet rajta |  |
| TérZene – Filharmóniai program | értékteremtés, értékközvetítés, szabadidő hasznos eltöltése, zenei műveltség erősítése | márc – június 20 alk. | 1000 fő | bárki részt vehet rajta |  |
| XVI. Öhönforgató verseny és Néptánctalálkozó | értékteremtés, értékközvetítés, szabadidő hasznos eltöltése, közösségépí-tés, hagyományőrzés, lokálpatriotizmus erősítése | máj.23. | 2000 fő | bárki részt vehet rajta |  |
| Nemzeti Összetartozás Napja | nemzeti identitástudat, lokálpatriotizmus erősítése | jún.4 | 200 fő | bárki részt vehet rajta |  |
| Zenés Nyári Esték | értékteremtés, értékközvetítés, szabadidő hasznos eltöltése, közösségépí-tés | 4 alk. | 300 fő / alk, | bárki részt vehet rajta |  |
| Szabadtéri Mozifilm vetítések | szabadidő hasznos eltöltése, közösségépí-tés | 4 alk. | 200 fő/ alk, | bárki részt vehet rajta |  |
| Augusztus 20. – ünnepi program | értékteremtés, értékközvetítés, szabadidő hasznos eltöltése, közösségépí-tés, nemzeti identitástudat, lokálpatriotizmus erősítése | aug. 20. | 2000 fő | bárki részt vehet rajta |  |
| Idősek Világnapja | szabadidő hasznos eltöltése, közösségépí-tés | okt. | 300 fő | bárki részt vehet rajta |  |
| Október 23. – Nemzeti Ünnep | értékteremtés, értékközvetítés, közösségépítés, nemzeti identitástudat, lokálpatriotizmus erősítése | okt. 23. | 200 fő | bárki részt vehet rajta |  |
| Adventi hétvégék, adventi vásár | értékteremtés, értékközvetítés, szabadidő hasznos eltöltése, közösségépí-tés, lokálpatriotizmus erősítése | 4 alk. | 300 fő/alk | bárki részt vehet rajta |  |
| Havasi koncert – utazás az Arénába | értékközvetítés, szabadidő hasznos eltöltése | dec. 5. | 50 fő | bárki részt vehet rajta |  |
| Városi Mikulás, Óriásbábkiállítás | szabadidő hasznos eltöltése, közösségépí-tés, lokálpatriotizmus erősítése | dec. 6. | 1000 fő | bárki részt vehet rajta |  |
| Rock Karácsony | szabadidő hasznos eltöltése, közösségépí-tés, | dec. | 200 fő | bárki részt vehet rajta |  |
| Szilveszter | szabadidő hasznos eltöltése, közösségépí-tés, | dec. 31. | 150 fő | bárki részt vehet rajta |  |
| **Az amatőr alkotó- és előadó-művészeti tevékenység feltételeinek biztosítása** | Néptáncbemutatók | szabadidő hasznos eltöltése, közösségépí-tés, | 3 alk | 900 fő | bárki részt vehet rajta |  |
| Zeneiskolai hangversenyek | szabadidő hasznos eltöltése, közösségépí-tés, | 4 alk | 1000 fő | bárki részt vehet rajta |  |
| Amatőr zenekari bemutatók | szabadidő hasznos eltöltése, közösségépí-tés, lokálpatriotizmus erősítése | 2 alk | 200 fő | bárki részt vehet rajta |  |
| Helyi alkotók kiállítása | szabadidő hasznos eltöltése, közösségépí-tés, lokálpatriotizmus erősítése | 2 alk | 200 fő | bárki részt vehet rajta |  |
| Rajzpályázatok | szabadidő hasznos eltöltése, közösségépí-tés, lokálpatriotizmus erősítése | 3 alk | 150 fő | bárki részt vehet rajta |  |
| **A tehetséggondozás és -fejlesztés feltételeinek biztosítása** | Rajzpályázatok, versmondó verseny | szabadidő hasznos eltöltése, közösségépí-tés, lokálpatriotizmus erősítése | 3 alk | 100 fő | bárki részt vehet rajta |  |
| Gyerek angol | szabadidő hasznos eltöltése, közösségépí-tés, lokálpatriotizmus erősítése | heti | 10 fő | folyamatosan lehet csatlakozni |  |
| Nyári táborok | szabadidő hasznos eltöltése, közösségépí-tés, lokálpatriotizmus erősítése | 2 tur-nus | 40 fő | bárki részt vehet rajta |  |
| **Kulturális alapú gazdaságfej-lesztés** | Konferenciák | értékteremtés, értékközvetítés, | alkalom-sze-rű | 50 fő | bárki részt vehet rajta |  |
|  | XVI. Öhönforgató verseny és Néptánctalál-kozó | értékteremtés, értékközvetítés, szabadidő hasznos eltöltése, közösségépí-tés, hagyományőrzés, lokálpatriotizmus erősítése | máj. 23. | 2000 fő | bárki részt vehet rajta |  |
| **Egyéb** | Spinning | egészséges életmód, egészségmegőrzés, mozgáskultúra fejlesztése | heti | 10 fő | bárki részt vehet rajta |  |
| Ping-pong | egészséges életmód, egészségmegőrzés, mozgáskultúra fejlesztése | heti 2 alk | 10 fő | bárki részt vehet rajta |  |
| Aerobic | egészséges életmód, egészségmegőrzés, mozgáskultúra fejlesztése | heti 1 alk. | 10 fő | bárki részt vehet rajta |  |
| BOX | egészséges életmód, egészségmegőrzés, mozgáskultúra fejlesztése | heti 1 alk. | 10 fő | bárki részt vehet rajta |  |
| Gerinctorna | egészséges életmód, egészségmegőrzés, mozgáskultúra fejlesztése | heti 1 alk. | 20 fő | bárki részt vehet rajta |  |
| Idősek tornája | egészséges életmód, egészségmegőrzés, mozgáskultúra fejlesztése | heti 1 alk. | 20 fő | bárki részt vehet rajta |  |
| Kempo | egészséges életmód, egészségmegőrzés, mozgáskultúra fejlesztése | heti 1 alk. | 10 fő | lehet csatlakozni a csoporthoz |  |
| Zumba | egészséges életmód, egészségmegőrzés, mozgáskultúra fejlesztése | heti 1-2 alk. | 10 fő | lehet csatlakozni a csoporthoz |  |

Intézményünk nyitott az új kezdeményezések felkarolására, otthont ad a művelődő kis közösségek, programok számára.

**RENDEZVÉNYTERV**

**Találkozások Háza 2020.**

|  |  |  |
| --- | --- | --- |
|  | **Megnevezés** | **Időpont** |
| ***Január*** | Újévi koncert  Magyar Kultúra Napja | január 11.  január 21. |
| ***Február - Március*** | Felnőtt színházi előadás  Dumaszínház (Dombi est)  Gyerekszínházi előadás  Utazás a Fővárosi Operettszínházba  Városi Nőnap – Mészáros Árpád Zsolt  Dumaszínházi előadás (K.A.P.)  Nemzeti Ünnep  (Középiskolások színházi előadása, ünnepi megemlékezés, fáklyás felvonulás, koszorúzás)  TérZene – Filharmóniai program | február vége  március eleje  február  március 3.  február vége  március 6.  március 12-13. |
| ***Április*** | Ifjúsági/felnőtt színházi előadás  Gyermek színházi előadás  TérZene – Filharmóniai program | április  április |
| ***Május*** | XVI. Öhönforgató Fesztivál és  Néptánc Találkozó (Bereczki Zoltán, Animal Cannibals, Keresztes Ildikó )  néhai Ádám Lajos népi fafaragó kiállítása  Ismeretterjesztő előadás – Nyitott Akadémia  Pál Ferenc (Feri Atya)  Gyermeknap  TérZene – Filharmóniai program | május 23. |
| ***Június*** | Trianoni Ünnepség (100 éves évforduló)  Vikidál Gyula ünnepi műsora  Nyárköszöntő  (Veres Tibor és zenésztársai)  TérZene – Filharmóniai program | június 4  június 6. |
| ***Július*** | Szabadtéri filmvetítés  Zenés nyári esték (2 alkalom)  Nyári napközis táborok (2 turnus) | július  július -augusztus  július 2 hét |
| ***Augusztus*** | Szabadtéri filmvetítés  Államalapításunk ünnepe – Back II Black élő koncert  Nyárbúcsúztató | augusztus |
| ***Szeptember*** | Kiállítás | szeptember |
| ***Október*** | Idősek Világnapja  Matíz János életmű kiállítása  Gyermek színházi előadás  Dumaszínház  Hüllő kiállítás  Október 23. Nemzeti Ünnep  Dr. Lenkei Gábor előadása | október  október  október  október 23. |
| ***November*** | Felnőtt színházi előadás  Gyermek színházi előadás  Ismeretterjesztő előadás | november  november  Ismeretterjesztő előadás |
| ***December*** | Városi Mikulás,  Óriásbáb kiállítás  Havasi Balázs koncertje- utazás az Arénába  Adventi vasárnapok  Rock Karácsony  Szilveszter | december 6.  december  december 5.  nov.29.  dec.6.  dec.13.  dec.20.  december |

A Találkozások Háza részletes munkaterve 2020. március hónapban összeállításra került, de sajnos a teljes megvalósításra a kialakult járványügyi helyzet miatt kerülhet sor. A 46/2020 (III.16.) kormány rendelet rendelkezései értelmében az intézmény előre nem látható ideig nem látogatható.

**Városi Könyvtár**

|  |
| --- |
|  |

A Városi Könyvtár 2020. évi szakmai munkáját a meghatározó jogszabályi keretek között végzi.

A 2020. évre vonatkozó munkaterv meghatározott formában került elkészítésre. (melléklet szerint)

**Vasvári Pál Múzeum**

Az intézmény besorolása közérdekű muzeális gyűjteményről területi múzeumra változott. Az 1963-ban alapított múzeum a kulturális javak folyamatos gyűjtése, nyilvántartása, megőrzése és restaurálása, tudományos feldolgozása és publikálása, valamint a kiállításokon és más módon történő bemutatása során – mint területi múzeum – új minősítésének megfelelően nemcsak egy, hanem több önkormányzat területére kiterjedő gyűjtőterülettel, valamint több múzeumi szakágat felölelő gyűjtőkörrel rendelkezik.

Gyűjtőköre: Történet, ipar-technikatörténet, néprajz.

Gyűjtőterülete: Tiszavasvári járás közigazgatási területe: Tiszavasvári, Tiszalök, Tiszaeszlár, Tiszadada, Tiszadob, Szorgalmatos.

A Vasvári Pál Múzeumban a legnagyobb gondot a folyamatos létszámhiány, a múzeumi szakdolgozók hiánya jelentette. 2019. július 1. napjától folyamatos létszámhiánnyal küzd intézményünk. A Vasvári Pál Múzeumban nincs betöltve a történész, a néprajzos álláshely, 2019. október 1. napjától a múzeumi közművelődési szakember munkakör, nincs a múzeumban szakmai vezető. Az év elején kiírt pályázat nem volt eredményes, március hónapban megbízási szerződéssel került alkalmazásra történész munkatárs.

|  |
| --- |
| **ERŐSSÉGEK** |
| Műtárgyak, gyűjtemények, a területi múzeum vonatkozásában előírt elektronikus védelemmel rendelkezik a múzeum |
| tudományos szempontból értékes műtárgyak, műtárgy együttesek (adattár, fotógyűjtemény, néprajzi gyűjtemény) |
| történeti és néprajzi szempontból jelentős műtárgyak |
| Épülete kiemelt, vonzó műemlék, önmagában is értéket képvisel |
| helyszínt biztosít külső szervezésű rendezvényekhez |
| a területi múzeum vonatkozásában előírt a múzeum gyűjtőkörének megfelelő kiállítást mutat be egész évben |
| a műtárgyak raktározására megfelelő alapterületű raktárhelyiség rendelkezésre áll |
| rendszerezett műtárgyi állomány |
| rendelkezésre állnak a digitális nyilvántartás alapjai |
| honlappal rendelkezik |

|  |
| --- |
| **GYENGESÉGEK** |
| a bemutatás szempontjából kevés a látványos műtárgy |
| a kiállítási terek műtárgybiztonsági szempontú hiányosságai: fényvédő fóliák hiánya, változó hőmérséklet és páratartalom, klimatizálás hiánya |
| Épületei esztétikailag nehezen karbantarthatóak (parketta, fehér falrészek), a kiállítóterekben nincs biztonságtechnikai eszköz |
| mind a kiállítóterek, mind az irodák műszaki állapota nem megfelelő (vizesedés) ,  nem használható a pince, nincs restaurátor műhely |
| szakemberhiány |

|  |
| --- |
| **LEHETŐSÉGEK** |
| a kulturális turizmus szerepének és fontosságának látványos erősödése |
| általános érdeklődés a nagyrendezvények iránt |
| a múzeumok felé irányuló érdeklődés erősödése, múzeumpedagógia foglalkozások |
| pályázati lehetőségek kihasználása |
| elérhető és „eladható” múzeumi szolgáltatás kínált bővítés (pl. saját termékek, bélyegek, ajándéktárgyak árusítása) |
| együttműködés fokozása a helyi és a környező települések nevelési, oktatási intézményeivel |
| partnerségi kapcsolatok bővítése (hazai és külföldi) |
| marketingtevékenység fokozása |

|  |
| --- |
| **VESZÉLYEK** |
| szakmai munkakörök tartós betöltetlensége |
| szakmai elismerés hiánya, pályaelhagyás |

Az elmúlt években több sikeres múzeumpedagógiai programot bonyolított le a Vasvári Pál Múzeum, melyek kapcsolódtak kiemelt ünnepekhez (Március 15, Húsvét, Gyermeknap, Advent), országos múzeumi programsorozatokhoz (Kulturális Örökség Napja, Múzeumok Őszi Fesztiválja), illetve a múzeum saját kiállításaihoz, épületéhez.

A foglalkozások témái az iskolai tananyag menetéhez, az állandó kiállításaink anyagához, illetve az évszakokhoz köthető ünnepkörökhöz illeszkednek. Ezért a múzeumi órák jól beilleszthetők a tanmenetbe vagy az osztályfőnöki órák kulturális programjai közé. A foglalkozások kézműves tevékenységek teszik élményszerűvé, illetve feladatlapok is segítik az új ismeretek elsajátítását.

Alapvető célunk 2020-ban :

* a múzeum oktatási és képzési szerepének erősítése, élményközpontú múzeumi foglalkozások tartása a korábbi évekhez hasonló színvonalon,
* az élethosszig tartó tanulás elvének erősítése,
* az érdeklődés felkeltése a múzeum iránt a fiatal korosztályban,
* a látogatói létszám megőrzése,
* folyamatos, magas színvonalú, a korosztályi igényeknek megfelelő múzeumpedagógiai programkínálat kialakítása, mely egyrészt kapcsolódik az iskolai oktatáshoz, másrészt a szabadidő eltöltéséhez kínál alternatív lehetőséget
* szövőszakkör rendszeres működtetése,
* ismeretterjesztő előadások szervezése,
* Múzeum Barátok Körének újraszervezése
* Helytörténeti Esték címmel új programsorozat indítása ,
* évente legalább 2 időszaki kiállítás szervezése,
* a múzeum közművelődési funkciójának erősítése, megtartása,
* a nagy látogató létszámot vonzó nagyrendezvények további szervezése ( Március 15, PI Nap, Kabay Emlékhét, Majális, Múzeumok Éjszakája, nyári táborok, Zúzoslé főzőverseny és Pálinkamustra, Múzeumok Őszi Fesztiválja, Adventi vasárnapokon kézművesfoglalkozás szervezése)
* kiemelt feladatnak tekintem a Gombás András hagyaték és a Kabay hagyaték feldolgozását, megőrzést,
* állományvédelmi szempontból a papíralapú dokumentumok digitalizálását,
* a múzeumba bekerülő tárgyak állagmegóvását.

A lokális és kulturális identitás megtartásához, annak erősítéséhez nagyban hozzájárul a múzeum szakmai tevékenysége. A tudást, az ismeretet nagyrészt közösségi események, programok, rendezvények, múzeumpedagógiai foglalkozások, oktatások által adhatjuk át, s a múzeumi programok, rendezvények megvalósításakor törekedni kell az „élményszerűségre”.

A Vasvári Pál Múzeum részletes munkaterve 2020. március hónapban összeállításra került, de sajnos a megvalósításra a kialakult járványügyi helyzet miatt kerülhet sor. A 46/2020 (III.16.) kormány rendelet rendelkezései értelmében az intézmény nem látogatható. A Vasvári Pál Múzeum szakmai munkája, megvalósuló tevékenysége nagyban függ a múzeumvezető személyétól. Jelenleg a múzeumunkban nincs szakmai vezető.

**Vasvári Pál Múzeum 2020. évi munkaterv**

1. **Szakmai célok és szolgáltatási feladatok**

Tiszavasvári gazdag és egyedi kulturális örökséggel rendelkezik. A vidékfejlesztés szempontjából nagy jelentősége van a néprajzi és a paraszti hagyományoknak, a tárgyi, valamint a szellemi emlékeknek, a régészeti és művészeti örökség részét képező műemlékeknek, település- és faluképeknek. Mindezek a kulturális értékek erősítik a helyi és nemzeti közösség identitását és egységességét, ugyanakkor gazdagítják az európai kulturális örökséget. Az intézménynek kiemelt feladata az, hogy a múlt emlékeit megújuló formákban hozzáférhetővé tegye, valamint ezeket beillessze a kor mediális környezetébe.

***1.1. Vasvári Pál Múzeum tervezett programjai 2020-ban***

**január - február**

* múzeumpedagógiai foglalkozások

**március :**

* A hónap műtárgya. Ismeretterjesztő előadássorozat a művészettörténetéből a középiskolásoknak
* Guerilla. Az 1848-49-es szabadságharc a filmvásznon és a történelmi emlékezetben. Filmvetítés és tudományos előadás
* Hass, alkoss, gyarapíts! – rajzverseny és kiállítás

**április :**

* Történelmi idők emlékezet. Kiállítás és pódiumbeszélgetés a rendszerváltásról
* A hónap műtárgya. Ismeretterjesztő előadássorozat a művészettörténetéből a középiskolásoknak

**május:**

* Trianon emlékezete. Időszaki kiállítás és tudományos szimpózium (június 04.)
* Hungarikumok és helyi értékek. Ismeretterjesztő előadássorozat a település értékeiről

**június:**

* Száz év küzdelem. Fotókiállítás, közönségtalálkozó és tudományos előadás a Nemzeti Összetartozás Napján
* Múzeumok éjszakája. Téma: A játék és kultúra (június 27.) (Fellép: Holdviola és a Későn szóltál, Tűzugrás a Göbölyös Tánccsoporttal)

**július - augusztus:**

* Nyári kézműves táborok

**szeptember:**

* Észak-Erdély „visszatért”! Időszaki kiállítás, tudományos szimpózium és filmvetítéssel egybekötött közönségtalálkozó
* Hungarikumok és helyi értékek. Ismeretterjesztő előadássorozat a település értékeiről
* Vasvári Pál online történelemverseny
* VIII. Zúzoslé főzőverseny és Pálinkamustra (Fellép: a Csík Zenekar)

**október:**

* Múzeumok Őszi Fesztiválja
* Tanárok éjszakája. Tudományos előadások a határon túli magyarság kultúrtörténetéből
* A forradalom képei. Kiállítás az 1956-os forradalom hőseiről és filmek a korszakról

**november:**

* Márton napi rendezvények
* A hónap műtárgya. Ismeretterjesztő előadássorozat a művészettörténetéből a középiskolásoknak

**december:**

* Karácsony a művészetben. Előadássorozat az ünnep kultúrtörténetéről
* Múzeum plusz. Válogatás a Vasvári Pál Múzeum értékeiből. Kiállítás és előadássorozat
* adventi múzeumi foglalkozások

Egész évben heti rendszerességgel szövőszakkör várja a gyerekeket.

***1.2. Múzeumpedagógiai foglalkozások***

*Szakmai célok:* A múzeumpedagógiának a feladata, hogy az iskola és múzeum, illetve a múzeum és iskola között a műveltség és képzettség emelésének hatás-, és eszközrendszerét működtesse. Ennek a szerepének úgy tud leginkább megfelelni, hogy a legteljesebb mértékben érvényesíti az iskola és a múzeum pedagógusainak összehangolt tevékenységét. A Vasvári Pál Múzeumban a tematikus tárlatvezetés és a múzeumpedagógiai foglalkozások váltak fontossá.

A tematikus tárlatvezetés a helyi értékek bemutatása, valamint a kapcsolódó beszélgetések, ppt-es bemutatók, illetve a témához illeszkedő játékos feladatok és szituációs játékok segítségével dolgozza fel a térség történelmét. ***A 2020-re tervezett tematikus tárlatvezetések témája: a Tiszavasvári Települési Értéktárba bekerült helyi értékek bemutatása.***

***1.3. Ismeretterjesztő előadások***

*Szakmai célok:* A közművelődési intézmények, a múzeumok és könyvtárak paradigmaváltását jelenti a kulturális közösségfejlesztés, melynek kiindulópontja a közösség és annak létező és lehetséges kulturális értékei. A kulturális közösségfejlesztés célja a kulturális aktivitásra, helyi kulturális élet szervezésében és alakításában való szerepvállalásra ösztönzés, a kulturális részvétel fejlesztése. Az értékek feltárása, tudatosítása, mozgásba hozása, megújítása és átörökítése a helyi közösségek és a kulturális intézmények aktív együttműködésével hozzájárulnak a helyi közösség kezdeményező- és cselekvőképességének erősödéséhez. A Vasvári Pál Múzeum ismeretterjesztő előadásainak központi témája a közösségi identitás és a történelmi emlékezet lesz. **Meghatározó téma: Trianon emlékezete.** A történelmi emlékezet mellett fontos témája lesz majd az előadásoknak a **keresztény ünnepek művészeti ábrázolásainak** bemutatása.

**2. Kiállítási tevékenység**

A múzeum az állandó kiállítása mellett (helytörténeti- és néprajzi kiállítások; <http://vasvaripalmuzeum.hu/kiallitas/allando>) több vándorkiállítás szakmai programját is kidolgozza, illetve módszertani fejlesztéseit is megvalósítja a 2020-as évben.

***2.1. Vándorkiállítások***

A *„Trianon emlékezte a magyar irodalomban”* című vándorkiállítás célja a nemzeti emlékezés méltó kereteinek kialakítása. Hiszen az első világháborút lezáró békeszerződés a mai napig erősen foglalkoztatja a magyar közvéleményt és a tudományos közéletet is. Ennek az oka, hogy 1990 előtt kevés szó eshetett a magyar nyilvánosságban az ország megcsonkításáról. A téma most is rendkívül aktuális, hiszen a határon túli magyarok helyzete napjainkban is meghatározza a magyar közbeszédet, valamint az ország nemzetpolitikai céljainak fontos eleme Trianon megértése és a nemzet megerősítése.

A magyarságtudat egyéni és kollektív újraértékelésének szempontjából a nemzeti történelem kitüntetett eseményeinek megítélése kiemelt szerepet kapott napjainkban. A nemzeti hagyomány ünnepélyes és/vagy tragikus elemeihez való viszonyulás a nemzeti identitás fokmérőjévé vált. A kiállítás a szimbolikus emlékezet és az irodalom kapcsolatrendszerén keresztül világítja meg a békediktátum magyarországi és határon túli hatását a közbeszédre és a társadalmi cselekvés folyamatára. A rendezvény célja, hogy értelmezze a békeszerződés hatását a magyar társadalomra az írók munkáival és életük tanulságaival, melyek segítségével feldolgozhatóvá válnak azok a traumák, melyek ma is feszítik a nemzeti emlékezés kereteit.

A *„Visszatért Erdély 1940-1944”* című vándorkiállítás az ősszel foglakozik majd a magyar történelem egy elhallgatott témájával .Észak-Erdély 1940 és 1944 közötti története a magyar Erdély megteremtésének utolsó kísérlete volt a 20. században.

1940 és 1944 között a terület, a korabeli szóhasználat szerint, visszatért Magyarországhoz és ezzel „az ezeréves határok” elérhetővé váltak a magyarság számára. A kiállítás ezekbe az évekbe nyújt betekintést a korszak politikai, katonai, társadalmi és kulturális folyamatainak bemutatásával. A rendezvény célja, hogy értelmezze az időszak eseményeit a történelmi emlékezet és a kollektív emlékezés forrásainak felhasználásával, mely segítségével jól bemutatható a terület etnikai, kulturális és vallási összetettsége.

A vándorkiállítások a Nyírségi Életút Egyesület és a Tiszavasvári Vasvári Pál Múzeum együttműködésében valósul meg. A szakmai hátteret és a tudományos munkát az intézmény dolgozói végzik.

**3. Tudományos kutatás és oktatói tevékenység**

A 2020-as év legfontosabb tudományos célja, hogy az intézmény szakmai hátterét újra építse. Ennek érdekében munkatársaink bekapcsolódnak a megye tudományos életébe, és a Jósa András Múzeummal, valamint a Nyíregyházi Egyetemmel együtt tudományos szimpóziumokat tartunk ebben az évben. Kiemelten fontosnak tartja a szakmai közösség, hogy a múzeum kapcsolódjon be a kulturális területen folyó szakemberképzésbe. A Nyíregyházi Egyetemmel együttműködve a hallgatók számára gyakorlati helyszínként biztosítanak lehetőséget az intézmény munkatársai.

*3.1. Tudományos konferenciák és szimpóziumok*

* „Trianon emlékezete Szabolcs- Szatmár- Bereg megyében” című konferencia 2020. júniusában;
* A „Magyarországhoz visszatért Észak-Erdély” címmel tudományos szimpózium 2020. októberében

*3.2. Publikációk*

A *„Trianon emlékezete”* és a „*Magyarországhoz visszatért Erdély”* című vándorkiállításunkhoz megjelentetünk egy-egy kísérőfüzetet, melyek segítségével a témák az iskolai történelemtanításban is megjelenhetnek majd.

**4. Gyűjtemények kezelése**

Az intézmény őrzi és gyarapítja a Tiszavasvárihoz köthető, illetve a Nyíri Mezőséghez kapcsolódó, a térség múltjára és jelenére vonatkozó jellegzetes tárgyakat, eszközöket, könyveket, kéziratokat, művészeti és ipari eszközeit. Fontosnak tartja még a múzeum közössége, hogy a tárgyi és a szellemi kultúra emlékek mellett a térségben élt jelentős személyiségek emlékeit és alkotásait is megőrizze az utókornak. Biztosítja a tárgyak állagmegőrzését, műtárgyvédelmét, illetve népszerűsítését.

A múzeum számára kiemelt jelentőségű a tudatos és meghatározott koncepció szerinti gyarapítást, melynek segítségével a város és a járás érdeklődő közönsége felé közvetíteni tudja a térségre jellemző hagyományokat és a környezete kulturális értékeit.

A gyűjtés tematikai alapját a Nyíri Mezőség története és régészeti leletei, valamint a táj hagyományait megőrző tárgyi kultúra elemei adják.

* A *néprajzi gyűjteménynél* törekedni kell a hiányzó vagy ritkaságszámba menő tárgyak gyűjtésére.

Az összevont közművelődési, közgyűjteményi intézmény a település meghatározó kulturális intézménye. Program- és szolgáltatáskínálatával arra törekszik, hogy a lakossági igényeket maradéktalanul kiszolgálja.

Sajnos a kialakult járványügyi helyzet nem teszi lehetővé azt, hogy az év elején eltervezett programok, rendezvények maradéktalanul megvalósuljanak intézményegységeinkben. A csoportos foglalkozások, programok, rendezvények mindhárom intézményegység esetében 2020. június 30-ig lemondásra kerültek.

**Tiszavasvári, 2020. május 11.**

**………………………………..**

**Kulcsár Lászlóné**

intézményvezető